b"\n_START_ARTICLE_\nAvro 504\n_START_SECTION_\nHist\xc3\xb2ria\n_START_PARAGRAPH_\nEl 504 era un desenvolupament directe del Avro Type E i va volar per primer cop el 18 de setembre de 1913 a Brooklands, amb un motor de 60 kW Gnome Monosoupape._NEWLINE_Abans de la Primera Guerra Mundial la Royal Flying Corps (RFC) i el Royal Naval Air Service (RNAS) van encarregar 504, i els van dur a Fran\xc3\xa7a un cop la guerra va comen\xc3\xa7ar. Un dels avions de l'RFC va ser el primer avi\xc3\xb3 brit\xc3\xa0nic abatut pels alemanys, el 22 d'agost de 1914. Aviat va quedar obsolet com a avi\xc3\xb3 de primera l\xc3\xadnia, i va servir com a Avi\xc3\xb3 d'entrenament tot i que tamb\xc3\xa9 es va utilitzar com a bombarder, ca\xc3\xa7a i avi\xc3\xb3 de reconeixement. Se'n van construir milers durant la guerra, sent els tipus m\xc3\xa9s comuns el 504J i el 504K. A finals del 1918 s'havien produ\xc3\xaft 8.340 Avro 504._NEWLINE_La producci\xc3\xb3 durant la guerra va ser de 8.970 i va continuar durant gaireb\xc3\xa9 20 anys fent-lo l'avi\xc3\xb3 m\xc3\xa9s produ\xc3\xaft que va servir a la Primera Guerra Mundial. Posteriorment el 504 va ser substitu\xc3\xaft progressivament per el Avro Tutor._NEWLINE_Un cop acabada la Primera Guerra Mundial, alguns dels pilots retirats es guanyaven la vida fent exhibicions a\xc3\xa8ries i oferint viatges de prova a fires. Un derivat del model 504K era el preferit a Anglaterra per els nous pilots d'exhibici\xc3\xb3, ja que, per tan sols 20 lliures, es podien trobar entre els excedents militars.\n_START_SECTION_\nEspecificacions (Avro 504K)\n_START_PARAGRAPH_\nDades de  The Encyclopedia of World Aircraft"